
OVITItIO CltKO BT FOFUT.O ZJCISXK C1TITATI* ET D10KCXSU 

SALUTEM ET PACED 

Inter multiplices rerum vicissitudines, quae nostris liisce tem- 
poribus omnium ad se oculos, ^animumque convertunt , earn 
singulari recordatione dignarff arbitramur, quae ad Civitatem 
vestram sane perillustrem , universamque Dioeccsim spectat. 
Nos hac in urbe degen tes , quae vere aeterna est , aliarum 
omnium mater et magistra, kune eventum vobis enarrare adgre- 
dimur. Nimirum cuiA Episcopalis Cathedra, cui vos in Christo 
Jesu adunati esti^f* quaeque serie Praesulurn dignissimorum 
illustris est, ob renuntiationern dignissimi praesulis Gigli 
jam abhinc aliquot mensibus pastore careret, Deus qui dives 
est in misericordia, in nostram humilitatem benigne respexit. 
Hinc cum Piissimus Ilegum FERDINANDUS SECUNDUS, 
quern morte praereptum intime deflemus, l’ontitici Maximo Nos 
proposuerit pro Ecclesia vestra regenda et gubernanda Epi- 
scopali charactere ac jurisdictione, Sanctissimus Pater PIUS IX. 
feliciter regnans, ac universalis Ecclesiae Pastor et Rector, intir- 
rnitati nostrae clementissime indulgens, praesentationem ratarn 
liabuit,ac in vestrumEpiscopum eligeredignatus est. Iloc factum, 
quod nullis futuris temporibus a memoria nobis excidet, vobis 
omnibus, ut par est, significatum volurmis. Cum a utem pronum 
natura sit, ut cognitionem Pastoris affectionum commotio in 

5 regc subsequatur , ac certe prope anxietas pastoris ejusdem 
otes inquirendo cognoscere; huic voto nos Paulina in primis 
sententia ilia occurrimus, qua docuit consuevisse Deum in 
ostensione virtutis suae infirrna mundi, ac contcmptibilia eli- 
gere , ut forlia quaeque, confundat. Deinde ut aliqua ex parte 
voto satisfaciamus, hisce veluti Jineamentis originem nostram, 
vitaeque cursum oculis vestris depingimus. 

Apud Nolam in Campania ortum duximus,ibique cbristianac 
lidei ac literarum rudinicuta accepimus ; saeculi autem vani- 
tate perspecta , mature admodum sacro Capuccinorum Ordini 
nomen dedimus. In bac vero christianae virtutispalestra, divina 
gratia adjuvante, omnem posuimus operam, ut si quae humana 
fragilitate disrupta cssent, consolidaremus , ac sihi Patriacbae 
spiritual in omnibus vel excitare , vel fovere conati sumus. 
Cultores studiorutn optimorum, sed potissirnum dilectionis ac 
concordiae fuimus amantissimi. Etenim cordi nostro alte inse- 
debant verba ilia Salvatoris, quae verbo etiam frequentius 
usurpabamus, quibus nempe rnutuam charitatem Ecclesiae suae 
metnbris commendavit, inquiens: pax vobis. 

Porro banc ipsam salutationem divino ore prolatam, bo- 
ininisque ebristiani veluti faciem exhibentem, statim ac no- 
strae in Episcopum consecrationis litus fuit absolutus, ad vos 
oinnes mitterc decrevimus. Ipsa autem haec epistola illud vo- 
bis jam nunc testatissinium faciet, quod cum vobiscum fue- 
rimus, amplissime experiemini , nimirum praedicta salvatoris 
verba toto cordis impetu, non autem summis tantummodo la- 
biis a nobis efferri. 

Fratres ac Filii Dilectissimi, in diflicilliora incidimus tem- 
pora, quando videlicet ideae, doctrinae, opiniones , statusque 
ipse orbis totius , ac Europae nostrae potissirnum , et atrox 
illud beilum, quod cum ingenti sanguinis efFusione non emi- 
nus a nobis Heri intuemur^ ab ipsius rationis semita ita defe- 
cerunt, ut vereri jure debeamus ingen tern rerum perlurbalio- 
nem imminere , unam ex illis , quibus divina justitia devios, 
carnalesque homines plectere consuevit. Sane incredulitas la- 
tius quotidie difFunditur, morum corruptio effraenis magis in 
dies evadit , ac sub bumanae perfectibilitatis praetextu syste- 
mata invebuntur, quibus lex ornnis contemnitur, ipsaque au- 
ctoritas. quatn Cbristus Salvator bominibus reliquit, insuper ha- 
betur. Terri bi I is haec pestis omnem invasit sexum, omnem 
aetatem, omne* coetum; bonorum inde angustiae, ac impiorum 
ex adverso exultationes; quam enim insani profitentur cupidi- 

tatum pliilosophia ipsis blanditur, ac omnia pollicctur fauslissi- 
ma. At sacrosanctuin Evangelii volumen, quod paulo ante hu- 
meris nostris superimponebatur, ut Ecclesiae magisterium di- 
vinitus institutmn iliam nobis obligationem inculcaret , qua 
soleinniter tenemur a quovis vos errore in via salutis retra- 
here, aliud suadet. Nobis rationis jussa christianacque philoso- 
phic vox, quae in mentibus, cordibusque jugiter insonat, au- 
dienda sunt, quibus periculorum undique adstantium solemniter 
adinouemur. Siquidein Apostolus Gentium altissime inclamat 
cuncla esse in mundo aleac, periculique plenissiina : periculis 
in civitate , periculis in soliludine , periculis in mari, peri- 
culis in falsis fratribus .... videlicet apostolicis monemur ver- 
bisj quod modo potissimum contingat honiinis viatoris vitam 
universam militiae aptissinie comparari. 

Optamusne, Fratres Filiique charissimi, mundi hujus ne- 
quani impetum infringere, ct victoriam de ipso consequi? Ita- 
que adhaereamus firmiter vexillo charitatis; sit nobis praecipuus 
amor rnutuus, cogitationum, afTectionutn concordia, cor unum 
et anima una, non secus ac apostolicis illis viris, quorum ve- 
stigia nobis sequenda proposuimus. Profecto liaec una superest 
via salutis: unicum hoc est pharmacum, quo teinporum nostro- 
rum gravissimis rnalis mederi possumus , ac soeculi vanitates 
superare ; illius inquam soeculi, quod nos obsidet , suisque 
propositis illiciis, animae, alterius vitae, ac ipsius Dei cogita- 
tionem vel repellere prorsus, vel saltern enervare conatur; e 
nostris cordibus sanctissimam iliam religionem evellere, quae 
singulis momentis in corda nostra nobis purificandis descen- 
dit. At nobis datum est feliciter hisce conatibus obsistere, 
si tamen quam profitemur Christi doctrinam, ex etude custo- 
diamus. Haec namque coeli filia monita atque praeccpta tanta 
suavitate proponit, ac sapientia distribuit, ut omnibus omnino, 
non modo hominibus, sed et conditionibus, atque aetatibus, ad- 
junctisque opportune prospiciat; prospicit aegenfs, ac divitibus; 
prospicit sanis, atque infirmis, senibus aeque ac adolescentibus; 
prospicit publicae , privataeque prosperitati. Vcrum religionis 
liujus thesaurus conservari incolurnis nequit , a nuibus abest 
mentis, cordisque concordia. Oportet namque liaec veritas 
mentes, animosque omnium pervadat, quod morale corpus Dioe- 
ceseos clero , populoque constitutum , atque etiam cuj usque 
junctione et harmonia facultatum, nisi mutua cliaritate semet 
membra excipiant, vitam amittere omnem, ct cadaveris instar 
ex membrorum multitudine xnagis putresccre. Concordia vi- 

delicet societas ista conservari debet, quemadmodum animali 
vitae conservandac phisica membrorum conjunctio habeatur 
necesse est. 

Vultis assertionis nostrae veritatem oculis propemodum 
vestris usurpare? Veterem intueamini Greciam, nationem adeo 
expolitam ac sapientem, ut porticum, lyceum, academiam ac 
Stoam fundavit; e quibus sapientiae suae rivulos in gentes 
otunes transmittebat. Sed statim ac irrepsit discordia , coepit 
hominurn captivitati procurandae vehementius inservire, atque 
eo pervenit, ut cum vilioribus aniinantibus rationales crea- 
turas cominutaret. Tunc amisso splendore, propriisque atroci- 
tatibus, et factionibus lacerata extare desiit. Hoc idem splen- 
didissimo Romanorum imperio contigit. Heic etiam, deliciente 
inter Regulos concordia, plebs in factionibus scissa est. Pro- 
pterea invectae civiles rerum discussiones , aucta dominandi 
aviditas imperii fundamenta subverterunt, atque eadem Ro- 
mana Gens, quae universurn prope orbem subegit, triumpho- 
rum suorum monumenta ubique relinquens , semct ab inte- 
stinis dissidiis liberare non potuit. Ratum propterea esse de- 
bet, ex dissidiis exterminium, ex concordia vero , non indi- 
viduorum niodo, sed etiam nationum vitam, gloriamque pro- 
manare. 

Quod autem penes nationcs paganas contigisse observa- 
vimus , experientia compertum est in societatibus quoque 
christianis evenisse. Imtninuta charitate, pax continuo amit- 
titur, rerum ordinatio subvertitur, ac plenissima succedit per- 
turbatio. Quae detrimenta, sane gravissima, neque civilizatio, 
ut ajunt, neque major ingeniorum evolutio,aut morurn humani- 
tas praepediunt. Gallorum certe natio elapsi saeculi adeo in 
umanis iuvestigationibus excreverat, ut aliarn quamlibet faci- 
le superaret. Niliiloniinus, quando in ipsa dissidium iuvaluit, 
dici vix potest quatn atrox immanitatis exemplar semet prae- 
buerit. Mem 'dicatur de Britannia, quae cum Insula sanctorum 
merito dicerctur, concordia deperdita, factionum ludicrum ef- 
fecta est. Quod si ad Orientis Ecclesias oculos convertamus, 
quae tot saeculis sanctissimorum virorum nratres extiterunt , 
continuo apparebit, quod, scbismate invecto, penitus aruerint, 
atque in liaeresim, ipsumque Islamismum prolapsac sint. De- 
trimenta pariter, quae elapso, praesentique saeculis Occidcn- 
tis Ecclesia vel sustinuit , vel adbuc sustinet , cum videlicet 
Jansenistarum virus, ac Rationalismi pcrversitas subtiiius ac 
impudentius gentibus propinata est, ex eo sine dubio deriva- 

rant, quod pax mutua defecerit inter Status, cum ipsorum all- 
qui adversus Petri Cathedram omnia molirentur. Inde quippe 
factum cst, ut detracta legislation ibus quibusdam antiquorum 
veneratione, quae Petri successoribus maxima debetur, salu- 
tifera ipsius actio non sine gravissimo disciplinae, moralisque _ 

discrimine fuerit imminuta Quamquam neque opus est 

alio confugere , ut quod diximus, comprobetur. ouflicit, si ad 
portionem dominici gregis oculos convertatis, quae nostrae sol- 
licitudinis Pastoraiis objectuin jam effecta cst. Namque no- 
bis edicite, quidnam illorurn liuguam excitavit, acuitque, qui 
in Clerum oblocuti sunt, ipsumque in partes diviserunt? Quid 
eorum calamo atramentum suppeditavit, qui gravissimorum vi- 
rorum, Civitatis atque Dioeceseos ornamentum, nobilissimam 
famam inficere tentarunt? Quid populi mores corrupit, sacro- 
ruinque ministrorum zelum compressit, ita ut coram quibus- 
libet deordinationibus, etiam manifestis , veluti canes muti 
conticescerent? Quid uno verbo obscuravit in vobis aurum 
charitatis, ac pacis pulchritudinem temere labefactavit? Nonne 
tot malorum causae mutuae fuere dissentiones , defectus vi- 
delicet fraterni amoris, et charitatis, quae astrum veluti est , 
ac prope spiritus quietis? 

Dilectissimi , volentes conatibus omnibus hujusmodi 
damna reparare , atque intelligentes quod ad id operis longe 
magis prosit simplex bonorum operum praxis quam regula- 
rum multiplieitas , cum prima hac vice omnes edoceamus, 
utilius id heri non posse existimamus , quam si ad exer- 
citium fraternae charitatis vos exortemur. Praeterita omnia 
obliviscamur, partium studia dimittamus, ac Deo auxilian- 
te , in viam pacis revcrtamur. Diligite allerutrum in Chri- 
sto Jesu , neque sit schisma inter vos. Schismata enim foil- 
tes amoris , ac vitam ipsam pacis extinguunt. Quae quidem 
exhortatio nihil in vos novi oneris importat, cum ipsum hoc 
onus jam in regenerationis lavacro impositum cuique fuerit. 
Ambulemus ergo, dilectissimi, ambnlemus digne in vocatio- 
ne, qua nullis nostris mentis vocati sumus: patienter invi- 
cein sustineamus cum liumilitale , si salulem consequi opte- 
raus. Paratos etiam esse oportet adversa quaeque patienter su- 
stinere; quemadmodum enim irinumera ex civili consortio ad 
nos commoda derivant, ita non pauca etiam incommo<la pro- 
veniunt. Indolis atque educationis diversitas offensarum oc- 
casionem exhibet frequentissimam : partium studium , proni- 
tas hominum ad malum non raro nos cxercent, efliciuntque, 

ut ipsa etiam bona opera praeposteris interpretationibus pejo- 
rein in sensum detorqueantur. Hoc etiam saepe accidit ad cru- 
cem nos impelli , ipsis quoque operibus , quae bene agimus. 
Hisce vero omnibus, aliisque mansuetudiuem , charitateinque 
opponamus oportet. Deus certe judicabit aliquando causam no- 
stram, et innocentiae nostrae vindictam f'aciet. Tunc enim 
iniquus qui nobis obesse tentavit, fremet et tabescet , ac li- 
cet invitus ad silentium compelletur juxta ilia Rcgii Psaltis : 
impius videbit, et oppilabit os suum. Nos interim, si confor- 
mes fieri volumus imagini Cliristi Jesu, atque adeo praedesti- 
natis acccnseri, summis viribus niti debcmus , ut cliaritatem 
cum omnibus conservcmus. Hoc vinculo duntaxat Deo con- 
juncti esse possutnus ; Deus enim, ut Joannes ait , Charitas 
est, et qui manet in charitate, in Deo rnanet. 

Istn porro Divinae sapientiac dictamina, quae sacrosancti 
Evangelii medullam complectuntur, eos propius afliciunt, qui 
divinitus constiluti sunt populum inter, ac Divinitatem me- 
diators; qui caeteris nomine Cliristi virtutum omnium exer- 
citium ostendere; qui cxpressius referre debent in seipsis Cbri- 
sti Jesu moralem pbisonomiam; qui denique munus prose- 
quuntur inceptum ab Apostolis, quos constat ardentissima in 
proximum charitate flagrasse. Nunnuam excidat a mente sa- 
cerdotum, quod Apostolus Paulus cliaritate vere incensus gra- 
vissimis verbis cxpressit; optare se anathema esse a Christo 
pro fratribus. Imo non Apostoli solum extraordinaria hac ra- 
lione intimam, qua ardebant, charitatem comprobarunt , scd 
caeterae animac eodem igne inccnsae proximum semetipsis 
praeposuerunt. Dc sancta Virgine siquidem , ut unam exem- 
pli gratia proferam , Catlierina Senensi legitur, quod ferven- 
tissiina ad cocluni vota promebat, ut ejus corpore inferorum 
portae ad extremum usque judicii diem obturarentur, ut ita 
in lilud barathrum casus animarum praepediretur. Corain cxem- 
plis adeo splendidis quid dicere poterit qui a proximo disseu- 
scrit? Quomodo non erubescet? 

Nemo igitur a proximo suo dissentiat. Profstcamur, ilile- 
ctissimi, charitatem cum omnilms fruetibus ejus, patientia ni- 
mirum, benignitale, mansuetudine, ofFensarum condonatione. 
llecordemur mutunm dilectionem esseveluti signaculum filio- 
rum Cliristi. Numquam accidat , Fratres et Filii Charissimi , 
Patriam Ven. Gerardi Majella, ubi ipse pro Jesu Cliristi Amore 
horribiles devoravit calumnias, insonet adliuc rumoribus hosti- 
litalis, quemadmodum in bellorum castris contingere sold. 

Felicem populum, in quo concordia regnat! Ipse vere cst imago 
terrestris Paradisi, in quem coelestes benedietiones plenissiine 
descendunt , augenturque maxime ernolumenta pacis ! Iofelix 
e contra regio, quae sub ferreo discordiae jugo detinetur! Ibi mu- 
tuo invicem se invigilant, mutuo verentur insidias tenebraruni 
praesidio prepara tas, nemo in cogitationibus ipsis , in verbis,, 
in operibns non condemnatur. Plienomena sunt ista, quae ho- 
minum consortium aerumnis implent , privatoruin vitani ipsa 
morte pejorem efliciunt. Haec propterea nobilissima virtus 
cbaritas ncmpe, sit nostra comes, nostrum auxiliuin, nostrum 
vexillum, cordis nostri vehementissiinum desiderium.... Vobis 
in hoc itincre, Deo auxiliante nos praecurremus. Erimus penes 
vos, non tarnquani dominanles in cleris, seel forma facti gregis 
ex animo. Ita exemplo nostro, Dei gratia praelucente, vinculo 
charitatis omnes in unitate conjuncti, quoscumque pacis inimi- 
cos facile profligabimus. Et quandoquidem indubium sit gennen 
immortalitatis in mutua dilectione contineri, ejusque fortitu- 
dinem nullis dimoveri obstaculis, cum vos ad inutuam dilectio- 
nem hortamur, bortamur etiam ad fortitudincm adversus pacis 
inimicos, ac nihil ad Apostoli exemplum poterit imminuere in 
nobis ainoretn Cliristi Jesu ; illius inquam ainoris , sine quo 
nobilissima quaelibet opera ad nihil proficiunt. Etcnirn ut 
ejusdetn Apostoli sententiam usurpemus: si Unguis hominum 
loquar, et Angelorum: charitalern aulem non habeam, ni- 
hil mihi prodest. At vero quid ista gregi prodessent, si in 
clero praesertim , qui braebia veluti Episcopi constituit, se- 
ctatores non inveniremus? 

Hinc est quod jam ad singulos totiusDioeceseos coetus ora- 
tionem convertentes, vos in primis peramanter alloquimur, Riiii 
Canonici ac Dignitates, qui splendide adeo Throno Pontificali 
Dioeceseos adstantes, Episcopi senatum efformatis. Perspectum 
vobis est quanta sit mutuae charitatis nccessitas, maxime cum 
sine ipsa neque libenti animo a populis excipiemur , neque 
propterea salutis fructus ministeriorurn exercitio colligemus. 
Scbisinata enim vim nostram imminuunt, et contemptibilcs nos 
redduut, cum ipsos quoque validiores exercitus, universaque 
iinperia dissolvant. Perspectum quoque est, quod discord ia , 
quae forte irrepserit in potiorem cleri partem , quantam vc- 
luti ansam praebet dissensui, qui penes clerum tninorem vcl 
multo magis apud fideles reperitur. Quod si contingat , quid 
boni cxpectare poterirnus e corpore, cujus membra scissa sunt, 
et invicem pugnant? An manifestum non cst totam ex unitate 

vim prod ire ? Ex animoruin contra dissentione dici non po- 
test quanta promanent incoinoda. Disrupto vinculo cliaritatis, 
quod omues in unitate continebat , illi ctiaui, qui raajorem 
venerationem merentur, calumniis lacerantur, merita contraria 
Jance pensantur: virtus etiam illustris vilescit; et quae reipsa 
gravissimae sunt cliaritatis ofi’ensiones , tamquain indifferens 
conversatio traducuntur. Istas profecto aberrationes minime in 
vobis adesse arbitramur, charissimi fratres , qui ruodo estis 
gaudiuin nostrum ct corona nostra; eas tamcn praevenire bo- 
num est, in memoriam revocando gravissimum cliaritatis 
oiliciutn. Vos ergo sicuti caeteris dignitate , atque liono- 
riiicentia praeslatis , sic etiam cliaritate omnibus debetis 
eminere. 

Idipsum vobis commeudamus , admodum Rev. Parocbi, 
qui subjugem Cliristi ovilis curain geritis. Sit vobis cordi cle- 
ri, populiquc concordia. Ex liac enim liabetur pax, quam Re- 
demptor e coelo detulit, nobisque donavit. Suaviter omnes ex- 
cipitc, suaviter delinquentes monete, memoria retinentes quae 
Sarictissimus Ecclesiae Doctor Ambrosius docuit, cum dixit: 
nihil magis populare, quam diligi; grata et jucunda omni- 
bus dilectio. In omnibus exbortationibus, quibus assidue in- 
tentos vos arbitramur, Joannis Apostoli verba inculcate: fra- 
tres , diligi te alterutrum. Obnitentibus autem adjungite: prae- 
cepturn Domini est , et si solum fiat, sufficit. Intelligite Divi 
Bernardi monition, vos nempe subdilorum esse veluti matrcs. 
Ita fiet, ut omnes sint vobis docibiles. 

Vos etiam liortarnur, Rev. Sacerdotes, qui frequenter 
adeo pastoralis sollicitudiuis estis participes. Vobis potissimum 
datum est foecundare in populis verba nostra. Itaque sacra 
ministeria exercentes, ac praesertim excipicntes confessiones, 
et Divinum Verbum praedieantes , cliaritatem omnibus com- 
mendate, sed ipsi in primis constantcr earn exercete. Consti- 
tuti a Deo tamquam custodes ac duces populorum , satagite 
ut ipsi jugiter in pace perseverent , solliciti servare unitatem 
spiritus in vinculo pacis. Vigilantia vestra mala praepedial ; 
zclus vester contenliones citissime comprimat. Injuriis, jurgi- 
isque suaviter vos opponite, et obloquentes in superiorum po- 
testatem opportune corrigile. Suaviter senioribus id praecipue 
commcndamus, quibus experientia compertum esse debet, vix 
ant ne vix quidem populos absque cliaritate utiliter guberna- 
ri. Collegas Sacerdotes liumanius habete. In scliola Cliristi 
edocti,cum omnibus mites, cum omnibus bumiles vos exhibetc, 

invicem honore praevenientes juxta Apostoli monitum. Minim 
omnino est quantum istud ad paceni conferat! Id ergo vobis 
commendamus in visceribus Chris ti, ut deinceps longe a vo- 
bis sit vox ilia scliisrnatis plena « ego sum Pauli , ego vero 
Cephae, ego autem y4pollo ; imo in omnium linguis duleis- 
sima ilia nomina resonent amicorum , ac fratrum in Christo 
Jesu vocatorum. Gonciudimus cum Augustino, dicentes: oo- 
lite dividere. Hoc pacto pax ubique regnabit, divisiones longe 
absistent, unitas llorebit, atque ex unitate vis prodibit, quae 
liisce praesertim temporibus necessaria est , ut obloquentes 
vincamus, ac reportemus promissiones. 

Vos autem , dulcissimi juvenes , qui adliuc in seminario 
commorantes, vera estis consolatio nostra, spes Dioeceseos, ac 
totidem filii charitatis Jesu Cliristi, qui ad virtutem informa- 
mini in utilitatem populorum: vobis enixe commendamus fra- 
ternae charitatis custodiam. In studiis perficiendis, estote as- 
sidui, ut populorum mentes et corda suo tempore condire pos- 
sitis: at inter cordis affectus primas omnino partes amori Dei, 
proximique concedite. Hie enim amor omnibus vobis fons erit 
pacis uberrimus ; il 1 ins inquam pacis , quae in vinea Domini 
procedit incessantcr de virtute in virtutem, ct qua caro obe- 
dit spiritui , et sensus rationi. Filii dilectissimi , omnem date 
operam, ut in humilitate, docilitate, obedientia singulares ef- 
ficiamini: omnino vero eminentes vos volumus in puritate et 
charitate inDeum, proximumque, ut postea idonei pacis nuntii 
esse possitis in salutem fidelium. Ununi eflbrmantes corpus 
compactum , unus sit in omnibus vobis spiritus , sicut vocati 
estis in una spe vocationis vestrae. Mundus ab ipso Redemptore 
reprobatus numquam non incusavit Clericos sive corruptionis 
in raoribus, sive ignorantiae in scientiis , sive potissimum in 
consortio aliorum maximae exclusiritatis. Contra ista igitur niu- 
niri vos oportet, primaque dispositio, praeter irreprehensibilem 
vitam, ut proinde nihil habeant malum dicere de vobis, sit 
mutua concordia. Mementotead praedicationis odicium vos in- 
formari; auctore autem magno Gregorio « qui charitatem non 
habet , praedicationis o/Jtcium susciperc nullatenus debet ». 
I lane ergo ante omnia opus est adipiscamini. 

Sed iam gessit animus ad vos item, religiosi viri, qui in 
conventibus Dioeceseos commoramini, benevolo plane alloquio 
converti. Qui vestro e coetu assumpti gratulamur admoduni , 
quod in vinea Domini curis nostris cornmissa vos adjutores 
habeamus. Haeredes ssmi Viri, qui ob suani ferventissimam 

cliaritatem Seraphieus Assisiensis merito appellatur, ardcntem 
servahitis in Clnustro liunc ignem sacrum , ejusdemquc luce, 
ct calorc populos irradiantes , atque incendentes, loca omnia, 
per quae vos transire oportebit, in melius commutabitis. Ubi- 
que pacis nuntium juxta Patriarchae nostri praescriptum afFerte. 
Recordamini ideo ad ordinem perlinere quod harmonia in vo- 
bis resplendeat. Recordamini id esse vocationis vestrae , lit 
charitatis vinculo compulsi, omnibus omnino cujusque aetatis, 
sexus, conditionisque, quae poteritis auxilia ofl’eratis. Manele 
igilut’ in vocations , qua vocati estis. Conainini ante omnia 
cliaritatem difTundere, super omnia cliaritatem fovere , quia 
cliaritas vinculum est pcrfectionis. Hanc, charissimi, missionem 
vere sublimem adimplete, quae solemnior erit, ac plenior con- 
futatio earum accusationum, quas impiissimus volterianismus 
ndversus vos promovere non desinit. Estote vcri angeli tu- 
telares languentis societatis vestris scientia atque virtutibus. 
Estote operibus, atque eloquio vitioruni , eaque prolitentium 
terror, et malleus. 

Conatibus rcligiosorum vestri etiam plenissimc concinant, 
Virgines Deo sacrae , quae in liorto Ecclcsiae vere concluso, 
in vineis Engaddi divinum Agnuin inter lilia pascentern sine 
macula consectamini. Si nobilissimae buic sequelae omnia 
rnundi illicia libenter postposuistis, liunc vere hcroicum actum 
virtutum exercitio roborate. Estote, filiae dilectissimae, sim- 
plices sicut columbae, timidaeque ad omnes viri affalus veluti 
tortures. Deliciae coelestes mansiones vestras repleant, mysti- 
cas bononun operum lampadas manibus semper gestale; orate 
incessanter pro viris atque defunctis. Votum consequendae salu- 
tis inaestimabilis est thesaurus, cui mundana omnia immolastis. 
Noiite igitur latrunculorum insidiis vos exponere; buc namque 
domestica dissidia omnia revocantur: nimirum antipatias vitate, 
mutuae dilectioni posponite omnia, quiclcm ac pacem toto cor- 
dis aflectu diligite. Ita enim paradisi gaudia jam nunc degusta- 
bitis. Dilectissimo sponso cliaritate adbaerete, ut quemadmodum 
prudentes virgines, cum ipso tandem in perpetuas aeternitates 
regnctis. 

Jam ad vos acccdimus, dilectissimi filii cujuscumque coe- 
tus estis. Pastoris partes nobis licet immeritis collatas implen- 
tcs, vobis quoquc salutern dicimus, coelestia ilia verba iterum 
usurpantes: pax vobis . Ut salubriter vos doceamus , ■ venimus 
ad vos, non in persuasibilibus liumanae sapientiae verbis, sed 
in Spiritu Cbristi Jcsu, cujus finis est cbaritatis in duplici ejus 

scopo triumphus. Vos Dioecescos primores, vehementer hor- 
tamur, ut conjunctis cum Clero animis ad instaurationeai 
disciplinae, moralisque christianae adnitamini. Adhibentes me- 
dia , ipsumque gradum , quibus diviria vos providentia locu- 
pletavit, omnium animos ad pacem cotnponere , Dei Ecclesi- 
aeque legum observatione , satagite. Evecti supra plebem , 
plebi eidem beneticentiis occurrite: pauperum nainque patri- 
monium divitum charitate continetur. Mementote charitatis 
erga oinnes, praesertim infirmos, atque sciatis, eorum quae su- 
persunt, non dominos, sed administratores vos esse, admini- 
stratores pauperum Christi. O vere vos beatos , si charitatis 
operibus eritis intenti! si in orphanorum ac viduarum, afllicto- 
rumque omnium personis Christum ipsum oculis divina fide 
collustratis intueamini, iisque auxilium praebeatis! O vere fe- 
Jices, si ad extremum usque judicii diem in hisce charitatis ope- 
ribus exercentes manebitis; imo et istud inde manabit oppi- 
do exoptandum, quod omnes ridelicet charitatis vestrae jacu- 
lo devicti verum pacis domicilium nostra Dioecesis evadet. 

Ad vos quoque scribimus quot estis mariti, ut dilectio- 
nem erga uxores ex corde commendemus. Imitatores estole 
Salvatoris nostri Jesu Christi Ecclesiam sponsam ferventissi- 
sime diligentis. Uxores etiam monemus, ut subditae sint viris, 
quemadmodum Ecclesia subjecta est Christo. Utrosque vero 
rogamus filios diligere , in sancto Dei timore ipsos enutrire , 
iisdem inculcantes patrem nostrum esse in caelis , in ejus 
amorem corda ipsorum incendere, et grati animi sensa operum 
testimonio comprobare. Vestris curis assuescant bcnevoiae 
providentiae semitas in prosperis aeque ac adversis cognoscere. 
Filios deinde hortarnur, ut parentibus obediant, ac discant eos 
diligere tamquam irnaginem Creatoris referentes. Vos autem 
Domini, in cnaritate famulos liabete, neque obliviscamini, quod 
famulorum conditio fratemitatis characterem non deleat. Fa- 
mulis vicissim commendamus , ut quaecumque sint domino- 
rum qualitates, ipsis obediant, ut Jesu Christo, non ad ocu- 
lum servientes, quasi hominibus placentcs, sed ut servi Chri- 
sti. Fidelitatem cordis , operis et linguae tamquam pacis tu- 
tricem in omnibus custodiant. Omnes denique alloquimur, fra- 
tres filiique dilectissimi, exhortantes vos, ut diligatis invicem. 
Qui enim non diligit, manet in morte. Subjecti estote subli- 
mioribus potestatibus non solum propter iram, sed etiam pro- 
pter conscientiam; non est enim potestas, nisi a Deo. Qui pro* 
lecto ordinatissime voluit, ut in societatem collecti homines 

caput ngnoscerent, quod ita omnes in vitae eursu dirigeret, ut 
inde justitia, charitas et pax conscrvarentur, foverentur. 

Verum fines jam epistolae vix non excessimus. Absol- 
venius proinde omnes in Domino adhortantes , ut timeatis 
Deuin, lionoretis Regem, anietis vos ad invicem. Filii ejusdem 
pa Iris, qui e coelo descendit, ut cliaritatem verbo, atque exem- 
plo commendaret. Ejusdem Evangelii cliaritatem ubique spi- 
rantis professores immicitias abominemini , litigiorum oblivi- 
scninini. Hoc pacto quarn suavissimam degustabitis pacem ! 
Quam amplam in vobis fiduciam superiores ponent '.! Hoc 
pacto, inquam, universa Ecclesia nostra in tranquillitate ma- 
nebit, erimusque ex iis, de qui bus divinus spiritus affirmavit: 
Seilebit populus mens in pu/chritudine pads, in tabernaculis 
fiduciae, in requie opulenta. 

Reliquum modo est , ut bonorum omnium largitorem 
Deum burniliter adprecemur , ut gratia sua eflicere dignetur 
cliaritatem ab omnibus exquiri et observari Vos etiam, fratres 
liliique dilectissimi, nostris votis concinentes eumdem Deum 
exorate, ut adsistentia sua regal atque protcgat quos charitate 
sibi conjunxit, quibusque cliaritatem prae omnilius commen- 
ilavit. Coriiunctae pieces gratiam sine dubio impetrabunt. Exo- 
rate dein Principem pastorum, ut manu potenti sanctissimum 
Pontificem PIUM IX protegere dignetur in tempestatibus, quas 
inferorum portae vel excitarunt jam, vel forsitan excitabunt. 
Orate ut ficles catliolica devictis erroribus, ubique propagelur. 
Orate etiam pro Venerabili Viro Emo ac Riiio Diio D, GA- 
BRIELE Cardinali FERRETTI Majori Poenitentiario, qui dum 
vigilantissimi Protectoris munus Nostri Seraphici Capuccino- 
rum lnstituti faustissiine gerit, Nobis etiam pro sua effusa in 
Capuccinos speciali dilectione sacras manus imponere dignatus 
est: Orate, inquam, ut juxta ipsius cordis latitudinem, et apo- 
stolictun zeluni uberrimos in dies fructus colligat. Incessanter 
autein Deum adprecamini pro Religiosissimo Rege nostro 
FRANCISCO II. ut eutn semper incolumem reddat. Sanctorum 
Parentum Filius, Sanctorumque pronepos a bonorum omnium 
largitore nobis datus, veluti quoddam pignus totius ltcgni fe- 
licitatis, quam ex justitia, pietate, charitate, et Catliolicae Re- 
Ijgionis defensione, quibusab immortnli suo Genitore imbutus 
fuit, nobis sperare licet. Precemur Ei a Domino Deo nostro 
longacvitatem Patriarcbarum, Piae Matris fulem, spem etchari- 
tatcm, extinctique Patris Sapientiam atque pietatem. Sed et dc 
nobis vestrarum praecum auxilio quam maxime cgentibus, cre- 

bram inter orandum mentionem habeatis , cupimus ; ut qui 
jam poenitus animarum vestrarum regimini , aetcrnaeque sa- 
luti proeurandae impendimur, vice aliquando exantlatae solli- 
cituuinis, ac laborum ea potissimum perfruamur, qua dim in- 
clitus Hebraeorum Gentis Dux ac Propugnator, re bene gesta 
meruit obaudire: (juaesivit bona Genti suae , et placuit Hits 
potestas ejus omnibus diebus (Machab. 14. 4.). Tamdem ora- 
te pro invicem , ut salvemini. Nos interim Iinmaculatae Vir- 
ginis patrocinio invocato , nec non Sanctissimorum Civitatis 
ac Dioeceseos Protectorum , pastoralem benedictionem pera- 
manter impertimur, omnia Dominica Salutatione concludentes: 
pax vobis. 

Datum Romae extra portam Coeliinontanam die nostrae 
consecrationis XXVI. Junii an. MDCCCLIX. 

